
Ministru kabineta sēdes protokollēmums

Noteikumu projekts "Grozījumi Ministru kabineta 2018. gada 27. novembra noteikumos Nr. 747 "Noteikumi par valsts pamatizglītības standartu un pamatizglītības programmu paraugiem""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Izglītības un zinātnes ministrijai līdz 2026. gada 15. septembrim izstrādāt un iesniegt Ministru kabinetā:
·  
· 3.1. grozījumus Vispārējās izglītības likumā un Profesionālās izglītības likumā, nosakot prasības izglītojamo uzņemšanai vispārējās vidējās izglītības un profesionālās vidējās izglītības programmās;
· 3.2. nepieciešamos grozījumus normatīvajos aktos par ierakstu veikšanu pamatizglītību apliecinošos izglītības dokumentos, tostarp nosakot, kā pamatizglītības apliecībā, sekmju izrakstā un centralizēto eksāmenu sertifikātos atspoguļojami valsts pārbaudes darbu rezultāti atkarībā no izglītojamā sasniegtā rezultāta.
· 4. Izglītības un zinātnes ministrijai līdz katra gada: 
· 4.1. 1. septembrim nodrošināt valsts pārbaudes darbu rezultātu pieejamību izglītības iestādēm;
· 4.2. 1. novembrim nodrošināt 9. klases valsts pārbaudes darbu rezultātu izvērtējumu un metodiskos ieteikumus pedagogiem mācību procesa pilnveidei konkrētajos mācību priekšmetos.
· 5. Izglītības un zinātnes ministrijai sadarbībā ar Valsts izglītības attīstības aģentūru līdz 2026. gada 31. oktobrim nodrošināt metodisko un informatīvo atbalstu izglītības iestādēm un pedagogiem valsts pārbaudes darba dabaszinātnēs ieviešanai un norisei, tai skaitā pārbaudes darba programmas pieejamību, norises nosacījumu skaidrošanu, uzdevumu piemērus, konsultācijas un profesionālās kompetences pilnveides pasākumus.

